CELEX: 31981R2033
Language: el
Date: 1981-07-13 00:00:00
Title: Κανονισμός (ΕΟΚ) αριθ. 2033/81 τού Συμβουλίου τής 13ης Ιουλίου 1981 περί καθορισμού, γιά τήν περίοδο εμπορίας 1981/82, τής τιμής στόχου τών σπόρων κίκεως

Avis juridique important

|

31981R2033

Κανονισμός (ΕΟΚ) αριθ. 2033/81 τού Συμβουλίου τής 13ης Ιουλίου 1981 περί καθορισμού, γιά τήν περίοδο εμπορίας 1981/82, τής τιμής στόχου τών σπόρων κίκεως  

Επίσημη Εφημερίδα αριθ. L 200 της 21/07/1981 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2033/81 ΤΟΥ ΣΥΜΒΟΥΛΙΟΥ  της 13ης Ιουλίου 1981  περί καθορισμού, για την περίοδο εμπορίας 1981/82, της τιμής στόχου των σπόρων κίκεως  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 2874/77 του Συμβουλίου της 19ης Δεκεμβρίου 1977 περί ειδικών μέτρων για τους σπόρους κίκεως (1), και ιδίως το άρθρο 1 παράγραφοι 1 και 3,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επι- τροπής (4),  Εκτιμώντας:  ότι το άρθρο 1 παράγραφος 1 πρώτο εδάφιο του κανονισμού (ΕΟΚ) αριθ. 2874/77 προβλέπει τον ετήσιο καθορισμό της τιμής στόχου των σπόρων κίκεως της διακρίσεως 12.01 Β του Κοινού Δασμολογίου ·  ότι κατά τον καθορισμό αυτής της τιμής πρέπει να λαμβάνονται υπόψη τόσο οι στόχοι της κοινής γεωργικής πολιτικής όσο και η συνεισφορά που η Κοινότητα προτίθεται να προσφέρει για την αρμονική ανάπτυξη του παγκοσμίου εμπορίου· ότι η κοινή γεωργική πολιτική έχει, ιδίως, ως στόχο να εξασφαλίσει στο γεωργικό πληθυσμό δίκαιο βιοτικό επίπεδο, να εγγυηθεί την ασφάλεια του εφοδιασμού και να διασφαλίσει λογικές τιμές στον καταναλωτή·  ότι το άρθρο 1 παράγραφος 1 τρίτο εδάφιο του κανονισμού (ΕΟΚ) αριθ. 2874/77 προβλέπει, ειδικότερα, ότι η τιμή αυτή πρέπει να καθορίζεται σ' ενα δίκαιο επίπεδο για τους παραγωγούς, λαμβάνοντας υπόψη τις ανάγκες εφοδιασμού της Κοινότητος· ότι πρέπει, εν προκειμένω, να διατηρηθεί μία σχέση ισορροπίας μεταξύ της τιμής αυτής και της τιμής που είναι δυνατόν να εισπράξουν οί παραγωγοί στην περίπτωση καλλιεργειών υποκαταστάσεως, και ιδίως εκείνων άλλων ελαιούχων σπόρων·  ότι η τιμή στόχου πρέπει να καθορίζεται για ποιοτικό τύπο που πρέπει να προσδιορίζεται λαμβάνοντας υπόψη τη μέση ποιότητα των σπόρων που συγκομίζονται στην Κοινότητα· ότι η ποιότητα που ορίσθηκε για την περίοδο εμπορίας 1980/81 ανταποκρίνεται σ αυτή την απαίτηση και δύναται, κατά συνέπεια, να διατηρηθεί και για την επόμενη περίοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1981/82, η τιμή στόχου για τους σπόρους κίκεως ορίζεται σε 59,81 ECU ανά 100 χιλιόγραμμα.  Άρθρο 2  Η τιμή που αναφέρεται στο άρθρο 1 αφορά σπόρους:  - χύμα, ποιότητος υγιούς, ανόθευτης και σύμφωνης προς τα συναλλακτικά ήθη, και  - με 2 % προσμίξεις καί, για σπόρους ως έχουν, 14 % υγρασία και 45 % έλαιο.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουλίου 1981.  Για το Συμβούλιο  Ο Πρόεδρος  Lord CARRINGTON  (1) ΕΕ αριθ. L 332 της 24. 12. 1977, σ. 1.  (2) ΕΕ αριθ. C 75 της 3. 4. 1981, σ. 22.  (3) ΕΕ αριθ. C 90 της 21. 4. 1981, σ. 101.  (4) ΕΕ αριθ. C 159 της 29. 6. 1981, σ. 27.